钦定古今图书集成/明伦汇编/宫闱典/第121卷 > 晋
## 钦定古今图书集成/明伦汇编/宫闱典/第121卷 > 晋

### 惠帝元康 年以宦者为中常侍

按《晋书惠帝本纪》，不载。按《职官志》，“散骑常侍，本秦
官。秦置散骑，又置中常侍。散骑骑从乘舆车后，中常
侍得入禁中，皆无员，亦以为加官。汉东京初省散骑，
而中常侍用宦者。魏文帝黄初初，置散骑，合之于中
司，掌规谏，不典事，貂珰插右骑散从，至晋不改。及元
康中，惠帝始以宦者董猛为中常侍，后遂止，常为显
职。”

### 孝武帝宁康元年复置光禄勋统宦者

按《晋书孝武帝本纪》，宁康元年九月，复置光禄勋。
按《职官志》，“光禄勋统武贲中郎将、羽林郎将、冗从仆
射、羽林左监、五官左右中郎将、东园匠、太官御府、守宫、黄门、掖庭、清商、华林园、暴室等令。”哀帝兴宁二年
省光禄勋，并司徒，孝武宁康元年复置。